ഒരു മാസത്തിനകം ഒരു ലക്ഷത്തിലധികം പേര്ക്ക് പിങ്ക് റേഷന് കാര്ഡ് :മന്ത്രി തിരുവനന്തപുരം: മുന്ഗണനാ റേഷന് കാര്ഡിനുള്ള അപേക്ഷകള് പരിഗണിച്ച് നവംബര് ഒന്നിന് മുമ്ബ് ഒരു ലക്ഷത്തിലധികം പേര്ക്ക് പിങ്ക് കാര്ഡ് നല്കുമെന്ന് മന്ത്രി ജി.ആര്.അനില് പറഞ്ഞു. പ്രതിമാസ ഫോണ്ഇന് പരിപാടിയിലെ പരാതികള് പരിശോധിച്ച ശേഷമാണ് മന്ത്രി ഇക്കാര്യം അറിയിച്ചത്. ഗുരുതര രോഗം ബാധിച്ചവര്ക്ക് ചികിത്സാനുകൂല്യം ലഭ്യമാക്കുന്നതിനുള്പ്പെടെ സഹായകരമാകുന്നതിന് 11230 പേര്ക്ക് എ. എ. വൈ കാര്ഡുകള് നല്കി. ഭിന്നശേഷിക്കാരായ കുട്ടികളെ ചികിത്സയ്ക്കായി കൊണ്ടുപോകുന്നതിന് നാലുചക്ര വാഹനം സ്വന്തമായുള്ളതിന്റെ പേരില് മുന്ഗണനാ റേഷന് കാര്ഡുകള് നിഷേധിക്കില്ല. മുന്ഗണനാ റേഷന് കാര്ഡുകള് കൈവശം ഉണ്ടായിരുന്നതിന്റെ പേരില് പിഴ ഈടാക്കാനുള്ള നടപടികള് നിര്ത്തി വയ്ക്കും. അനധികൃതമായി കൈവശം വച്ചിട്ടുള്ളവര് സറണ്ടര് ചെയ്യുന്നത് പ്രോത്സാഹിപ്പിക്കുന്നതിന്റെ ഭാഗമായാണ് നടപടി. ഫോണ് ഇന് പരിപാടിയിലൂടെ ജനങ്ങളില് അവബോധം വര്ധിച്ചിട്ടുണ്ടെന്നും അനര്ഹമായി കാര്ഡ് കൈവശം വച്ചിരിക്കുന്നവരെയും ഉപയോഗിക്കുന്നവരെയും കുറിച്ച് പരാതി ലഭിക്കുന്നുണ്ടെന്നും മന്ത്രി പറഞ്ഞു. ജനങ്ങള്ക്ക് 9495998223 എന്ന നമ്ബറില് പരാതികള് അറിയിക്കാം.